pythainlp/thaigov-v2-corpus-22032023 huggingface dataset:
วันอังคารที่ 1 พฤศจิกายน 2565
สธ.เร่งรัดฉีดวัคซีนโควิด 19 ในกลุ่มเสี่ยง 608 และเด็กเล็ก ตั้งเป้าไม่น้อยกว่า 2 ล้านโดส ภายใน ธ.ค. 65
กรมควบคุมโรค ย้ำ วัคซีนโควิด 19 ยังจำเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 และเด็กเล็ก 6 เดือน ถึง 4 ปี วัคซีนจะช่วยลดการป่วยอาการหนักและเสียชีวิตได้ ตั้งเป้าเร่งรัดการฉีดทุกกลุ่มให้ได้ไม่น้อยกว่า 2 ล้านโดส
กรมควบคุมโรค ย้ำ วัคซีนโควิด 19 ยังจำเป็นต้องฉีดกระตุ้นต่อเนื่อง เพราะภูมิคุ้มกันจะลดลงตามระยะเวลา โดยเฉพาะกลุ่ม 608 และเด็กเล็ก 6 เดือน ถึง 4 ปี วัคซีนจะช่วยลดการป่วยอาการหนักและเสียชีวิตได้ ตั้งเป้าเร่งรัดการฉีดทุกกลุ่มให้ได้ไม่น้อยกว่า 2 ล้านโดส ภายในสิ้นปีนี้
นายแพทย์ธเรศ กรัษนัยรวิวงค์ รักษาราชการแทนอธิบดีกรมควบคุมโรค กล่าวว่า ปัจจุบันสถานการณ์โควิด 19มีแนวโน้มดีขึ้น ผู้ติดเชื้อรายใหม่ ผู้ป่วยอาการหนักใส่ท่อช่วยหายใจ รวมถึงผู้เสียชีวิต ค่อยๆ ลดลง ขณะที่ประชาชนส่วนใหญ่มีภูมิต้านทานเกิดขึ้นจากการฉีดวัคซีนและบางส่วนติดเชื้อตามธรรมชาติ โดยข้อมูลวันที่ 28 ตุลาคม 2565 มีการฉีดวัคซีนไปแล้ว 143.6 ล้านโดส มีผู้ที่ฉีดครบ 2 เข็ม 53.9 ล้านราย คิดเป็น 77.5 % และฉีดเข็มที่ 3 ขึ้นไป 32.3 ล้านราย คิดเป็น 46.5% อย่างไรก็ตาม ประชาชน โดยเฉพาะกลุ่ม 608 ที่ได้รับวัคซีนเข็มสุดท้ายเกิน 3-4 เดือนแล้ว จำเป็นต้องมาฉีดเข็มกระตุ้น เพราะเมื่อฉีดวัคซีนไประยะหนึ่งภูมิคุ้มกันจะลดลงตามธรรมชาติการฉีดเข็มกระตุ้นจะช่วยเพิ่มภูมิต้านทานซึ่งเป็นปัจจัยสำคัญที่ลดการป่วยอาการหนักและเสียชีวิตได้ รวมถึงยังจะทำให้เกิดภูมิคุ้มกันหมู่ด้วย โดยสามารถเข้ารับวัคซีนเข็มกระตุ้นได้ที่สถานพยาบาลใกล้บ้าน
สำหรับกลุ่มเด็กเล็กอายุ 6 เดือน ถึง 4 ปี ที่เพิ่งเริ่มมีการฉีดวัคซีนโควิด 19 ถือเป็นอีกหนึ่งกลุ่มเป้าหมายสำคัญที่ต้องเร่งรัดการฉีด เนื่องจากมีโอกาสติดเชื้อสูงจากคนในครอบครัวที่ออกไปทำกิจกรรมนอกบ้าน โดยช่วงที่มีการระบาดของโอมิครอนที่ผ่านมา เด็กเล็กมีการอัตราการป่วยตายสูงกว่าเด็กโตถึง 3 เท่า และในช่วงปลายปีนี้ต่อเนื่องถึงต้นปีหน้า คาดการณ์ว่าอาจจะมีการระบาดในต่างประเทศเพิ่มขึ้น เนื่องจากเป็นฤดูหนาวซึ่งเป็นช่วงเวลาที่มักเกิดการระบาดของโรคติดเชื้อทางเดินหายใจ ประกอบกับขณะนี้ประเทศไทยได้เปิดรับนักท่องเที่ยวตามปกติแล้วดังนั้นจึงขอให้พ่อแม่ผู้ปกครองเร่งนำบุตรหลานมารับวัคซีนโควิด 19 เพื่อลดความเสี่ยงจากการติดเชื้อและอาการหนักจนเสียชีวิต
ด้านนายแพทย์สุเทพ เพชรมาก หัวหน้าผู้ตรวจราขการกระทรวงสาธารณสุข กล่าวว่า ปลัดกระทรวงสาธารณสุขได้กำชับให้หน่วยงานสาธารณสุขทุกเขตสุขภาพเร่งสื่อสารทำความเข้าใจกับพ่อแม่ผู้ปกครองให้นำบุตรหลานมารับวัคซีน รวมทั้งเร่งรัดการฉีดวัคซีนเข็มกระตุ้นให้ทุกกลุ่มเป้าหมายโดยเร็ว โดยเฉพาะกลุ่มเสี่ยง 608ที่ฉีดเข็มกระตุ้นครอบคลุมเพียง 46.5% โดยเดินหน้าจัดกิจกรรม “สัปดาห์แห่งการฉีดวัคซีน” ร่วมกับหน่วยงานภาคีเครือข่ายเชิญชวน ค้นหา ติดตามคนที่ยังไม่ได้ฉีด รวมทั้งจัดการอำนวยความสะดวกแก่ผู้รับวัคซีนให้มากที่สุด เช่น บริการฉีดวัคซีนถึงบ้าน ในกลุ่มผู้ป่วยติดบ้าน ติดเตียง ซึ่งหลายจังหวัดเริ่มดำเนินการแล้ว พร้อมทั้งติดตามผลการดําเนินงานทุกสัปดาห์ โดยมีเป้าหมายฉีดวัคซีนไม่น้อยกว่า 2 ล้านโดส ภายในเดือนธันวาคม 2565
************************************** 1 พฤศจิกายน 2565
วันเสาร์ที่ 5 พฤศจิกายน 2565
บสย. ร่วมใจแก้หนี้ SMEs ตอบรับ “งานมหกรรมร่วมใจแก้หนี้สัญจร” พร้อมขอคำปรึกษา - แก้หนี้
บสย. จัดเต็ม 3 มาตรการช่วยเหลือลูกหนี้ บสย. ในงานมหกรรมร่วมใจแก้หนี้สัญจร ผ่อนปรน ลูกหนี้ค้ำประกันสินเชื่อ 3 ระดับตามความสามารถในการชำระหนี้ เพื่อบรรเทาภาระหนี้
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ให้การต้อนรับ นายอาคม เติมพิทยาไพสิฐ รัฐมนตรีว่าการกระทรวงการคลัง ประธานเปิดงาน “มหกรรมร่วมใจแก้หนี้สัญจร” ครั้งที่ 1 นายสันติ พร้อมพัฒน์ รัฐมนตรีช่วยว่าการกระทรวงการคลัง นายกฤษฎา จีนะวิจารณะ ปลัดกระทรวงการคลัง นายวิทัย รัตนากร ผู้อำนวยการธนาคารออมสิน ในโอกาสเยี่ยมชมและให้เกียรติร่วมถ่ายภาพ ณ บูธ บสย. อิมแพค ฮอลล์ 5 เมืองทองธานี
โดย บสย. จัดเต็ม 3 มาตรการช่วยเหลือลูกหนี้ บสย. ในงาน ผ่อนปรน ลูกหนี้ค้ำประกันสินเชื่อ 3 ระดับตามความสามารถในการชำระหนี้ เพื่อบรรเทาภาระหนี้ ได้แก่
1. ตัดเงินต้น หนี้ลด หมดเร็ว
2. ดอกเบี้ย 0% และเน้นตัดเงินต้น
3. ผ่อนนาน 7 ปี ยืดระยะเวลาให้ลูกหนี้ไปต่อได้
สำหรับบรรยากาศภายในบูธ บสย. วันแรกบรรยากาศคึกคัก โดยมีผู้เข้าขอรับคำปรึกษาจำนวนมาก ซึ่งได้ลงทะเบียนล่วงหน้าผ่านระบบออนไลน์ โดยมีผู้เชี่ยวชาญและทีมที่ปรึกษาทางการเงิน (บสย. F.A. Center) ให้บริการ
ทั้งนี้ส่วนใหญ่ที่ขอรับคำปรึกษา ต้องการแก้หนี้ ปรับโครงสร้างหนี้ และขอสินเชื่อเพิ่มเติม การปรับปรุงกิจการ การจัดทำบัญชีเพื่อการขอสินเชื่อผู้ประกอบการ SMEs และภาคประชาชนสามารถเข้าร่วมงาน“มหกรรมร่วมใจแก้หนี้สัญจร” ครั้งที่ 1 ตั้งแต่วันนี้ ถึง 6 พฤศจิกายน 2565 ครั้งต่อไปที่จังหวัดขอนแก่น เชียงใหม่ ชลบุรี และ ครั้งที่ 5 ในเดือนมกราคม 2566 ที่จังหวัดสงขลา
สอบถามข้อมูล บสย.Call Center 02-890-9999
วันพุธที่ 5 ตุลาคม 2565
​พลเอก ประยุทธ์ ฯ นายกฯ และรมว.กห. สั่งทหารเสริมกำลังเข้าไปช่วยพื้นที่วิกฤตรับมืออุทกภัย
โดยเฉพาะพื้นที่ชุมชนริมเจ้าพระยาและลำนำสายหลัก
วันนี้ (5 ตุลาคม 2565) พลเอก คงชีพ ตันตระวาณิชย์ โฆษกกระทรวงกลาโหมเปิดเผยว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สั่งการทุกเหล่าทัพ เสริมกำลังพลและเครื่องมือช่างเข้าไปช่วยวิกฤตอุทกภัยในหลายพื้นที่จังหวัด ภาคเหนือ ภาคอีสาน ภาคกลาง และกรุงเทพมหานคร เพื่อช่วยเหลือประชาชนที่ประสบอุทกภัย และร่วมกันรับมือกับปริมาณน้ำสะสมที่มีมากจากฝนตกต่อเนื่องและผลกระทบที่จะเกิดขึ้นจากน้ำทะเลหนุนสูง ระหว่าง 5-13 ตุลาคม 2565 โดยให้ประสานกับฝ่ายปกครองในพื้นที่ เข้าไปช่วยเหลือประชาชนที่อาจได้รับผลกระทบเพิ่มเติม ย้ำให้การช่วยเหลือโรงพยาบาล โรงเรียนที่น้ำท่วมขัง และช่วยเหลือดูแลชาวบ้านที่ยังติดค้างในพื้นที่ให้ทั่วถึง
โฆษกกระทรวงกลาโหมกล่าวเพิ่มเติมว่า ขณะนี้กำลังพลจากทุกเหล่าทัพ ยังคงอยู่ในพื้นที่ให้การช่วยเหลือประชาชนที่ประสบอุทกภัยต่อเนื่องมา โดยได้เสริมกำลังพลและเครื่องมือช่างเข้าไปรับมือวิกฤตอุทกภัย พื้นที่เสี่ยงที่มีน้ำป่าไหลหลากและน้ำล้นตลิ่งแล้ว ในพื้นที่จังหวัดภาคเหนือ อ.เชียงดาว อ.แม่แตง จังหวัดเชียงใหม่ อ.หล่มสัก จังหวัดเพชรบูรณ์ อ.พยุหคีรี จังหวัดนครสวรรค์ จังหวัดพิจิตร จังหวัดสุโขทัย และจังหวัดนครสวรรค์ รวมทั้งพื้นที่จังหวัดภาคอีสาน นครราชสีมา หนองบัวลำภู และสุรินทร์ และพื้นที่ 11 จังหวัดภาคกลาง (ชัยนาท สิงห์บุรี อ่างทอง อุทัยธานี อยุธยา สุพรรณบุรี ลพบุรี สระบุรี ปทุมธานี นนทบุรี และสมุทรปราการ) ยังคงการช่วยเหลือดูแลประชาชนและเสริมความแกร่งแนวกันดินริมเจ้าพระยา และเร่งระบายน้ำในพื้นที่น้ำท่วมขังลงลำน้ำสายหลัก
สำหรับพื้นที่กรุงเทพมหานคร ยังคงสนับสนุนทำงานร่วมกับ กทม. อย่างใกล้ชิด ช่วยดูแลชุมชนริมเจ้าพระยา รวมทั้งเสริมแนวกั้นน้ำและสนับสนุนการระบายน้ำอย่างต่อเนื่อง โดยในพื้นที่ถนนบางเขน แจ้งวัฒนะ และบางนา ที่มีน้ำท่วมขังการจราจรติดขัด ได้จัดชุดช่างและยานพาหนะเข้าไปช่วยอำนวยความสะดวกการเดินทาง และบรรเทาความเดือดร้อนของประชาชนไปพร้อมกัน
สามารถคลิกเพื่อดาวโหลดวีดิทัศน์
วันอังคารที่ 18 ตุลาคม 2565
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบภัยจากพายุ “โนรู” อย่างต่อเนื่องเป็นวันที่ 21
...
กรมเจ้าท่า กระทรวงคมนาคม พร้อมเคียงข้างประชาชน เร่งช่วยเหลือประชาชนผู้ประสบภัยจากพายุ “โนรู” อย่างต่อเนื่องเป็นวันที่ 21
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรูในหลายพื้นที่ ซึ่งได้ลดระดับเป็นพายุดีเปรสชัน พัดเข้าประเทศไทยตั้งแต่เมื่อวันที่ 29 กันยายน 2565 กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้มอบหมายให้กรมเจ้าท่า ดำเนินการเร่งช่วยเหลือผู้ประสบอุทกภัย โดยในวันที่ 17 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 21 โดยตั้งศูนย์อำนวยการ 9 จุด เจ้าหน้าที่ 64 นาย เรือ 18 ลำ รถ 20 คัน ข้าวกล่อง 250 กล่อง ถุงยังชีพ 100 ชุด น้ำดื่ม 3,560 ขวด ดังนี้
สำนักงานเจ้าท่าภูมิภาคที่ 2
- สาขาอยุธยา จัดส่งน้ำดื่มให้แก่ประชาชน พื้นที่ ต.ลุมพลี และ ต.บ้านใหม่ อ.พระนครศรีอยุธยา จ.พระนครศรีอยุธยา
- สำนักงานพัฒนาและบำรุงรักษาทางน้ำที่ 1 และ 6 นำเรือรับ-ส่ง ผู้ประสบอุทกภัย ต.บางมัน อ.เมือง จ.สิงห์บุรี ต.พระงาม อ.พรหมบุรี จ.สิงห์บุรี ต.ท่าช้าง อ.ท่าช้าง จ.สิงห์บุรี ต.บ้านหม้อ อ.พรหมบุรี จ.สิงห์บุรี ต.วัดตะกู อ.บางบาล จ.พระนครศรีอยุธยา
สำนักงานเจ้าท่าภูมิภาคที่ 7
- สาขาอุบลราชธานี นำเรือ รับ - ส่งผู้ประสบอุทกภัยและจัดส่งน้ำดื่ม อ.เมือง จ.อุบลราชธานี และชุมชนลับแล อ.วารินชำราบ จ.อุบลราชธานี ต.ในเมือง อ.เมือง จ.อุบลราชธานี
- สาขาขอนแก่น นำเรือ รับ - ส่งผู้ประสบอุทกภัย ต.บึงงาม อ.ทุ่งเขาหลวง จ.ร้อยเอ็ด
- สำนักงานพัฒนาและบำรุงรักษาทางน้ำที่ 5 นำเรือรับ - ส่ง ผู้ประสบอุทกภัย บ้านท่านางเลื่อน อ.ชนบท จ.ขอนแก่น บ้านปลาปัด อ.โกสุมพิสัย จ.มหาสารคาม
- สำนักงานพัฒนาและบำรุงรักษาทางน้ำที่ 8 นำเรือรับ - ส่ง ประชาชนหน้าโรงเรียนเบ็ญจะมะมหาราช และลานจอดรถ ห้างเซ็นทรัล อ.เมือง จ.อุบลราชธานี
ทั้งนี้ กรมเจ้าท่าได้เตรียมพร้อม เรือพระราชทาน เรือท้องแบน รถ และกำลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
วันศุกร์ที่ 9 กันยายน 2565
ปลัดเกษตรฯ เยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัย La Trobe University ณ เมือง Bundoora ประเทศออสเตรเลีย
ปลัดเกษตรฯ เยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัย La Trobe University ณ เมือง Bundoora ประเทศออสเตรเลีย
ดร. ทองเปลวกองจันทร์ ปลัดกระทรวงเกษตรและสหกรณ์ ร่วมกับนายคริส ทีนนิ่ง (Mr. Chris Tinning) ผู้ช่วยปลัดกระทรวงเกษตร ประมงและป่าไม้ ออสเตรเลีย พร้อมคณะผู้บริหารกระทรวงเกษตรและสหกรณ์ เข้าเยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัยLa Trobe University ณ เมือง Bundoora ประเทศออสเตรเลีย เพื่อศึกษาการพัฒนางานวิจัยด้านการเกษตรของออสเตรเลีย ในการจัดการโรคระบาดในพืชและสัตว์ ส่งเสริมระบบการจัดการสิ่งแวดล้อม ระบบความปลอดภัยทางชีวภาพ (Biosecurity)และเป็นแบบการพัฒนาของสมาร์ทฟาร์ม (Smart Farm) ทั้งนี้ ศูนย์ AgriBio มีกระบวนงานทำงานในรูปแบบร่วมทุนระหว่างภาครัฐและเอกชน (Joint Venture) มุ่งเน้นการพัฒนาใน 5 ด้านหลัก ได้แก่ 1. การปรับเปลี่ยนพันธุกรรมของพืชเพื่อให้พืชหรือสัตว์แข็งแรง สามารถเพิ่มผลผลิตได้เพิ่มมากขึ้น (Molecular Genetics) 2. การประเมินสรีระวิทยาและรูปลักษณ์ขั้นสูงของพืช ให้เหมาะสมกับพื้นที่เพาะปลูก (Molecular Phenomics) 3. การเตรียมพันธุ์พืชให้พร้อมก่อนลงฟาร์ม เช่น ความสูง สี เป็นต้น (Plant Functional Genomics) 4. จุลชีววิทยา (Microbial Science) และ 5. การเปิดรับนักเรียน นักศึกษาด้านการเกษตร ตั้งแต่อายุ 6 ปี ถึงระดับมหาวิทยาลัย (Get into AGSTEM education facilities) เพื่อเรียนรู้และพัฒนางานวิจัยการเกษตรเชื่อมโยงกับภาคอุตสาหกรรม
“ขอขอบคุณทางฝ่ายออสเตรเลีย สำหรับการแลกเปลี่ยนประสบการณ์และข้อมูลเกี่ยวกับความปลอดภัยทางชีวภาพ โดยงานวิจัยและนวัตกรรมของออสเตรเลียจะมีส่วนช่วยในการพัฒนาภาคการเกษตร และยังเป็นโอกาสในการจัดทำความร่วมมือ สำหรับการประชุมคณะทำงานความร่วมมือด้านการเกษตรไทย - ออสเตรเลีย ครั้งที่ 23 ต่อไป” ดร.ทองเปลว กล่าว
วันจันทร์ที่ 17 ตุลาคม 2565
รองนายกฯ พล.อ.ประวิตร ฝ่าฝนลุยตรวจคลองป้องกันน้ำท่วม ให้ความเชื่อมั่นชาวสุราษฎร์ จากนี้น้ำไม่ท่วม ยืนยันรัฐบาลต้องการให้ประชาชนอยู่ดีกินดี ไม่ทิ้งใครไว้ข้างหลังแม้แต่คนเดียว
รองนายกฯ พล.อ.ประวิตร ฝ่าฝนลุยตรวจคลองป้องกันน้ำท่วม ให้ความเชื่อมั่นชาวสุราษฎร์ จากนี้น้ำไม่ท่วม ยืนยันรัฐบาลต้องการให้ประชาชนอยู่ดีกินดี ไม่ทิ้งใครไว้ข้างหลังแม้แต่คนเดียว
นางสาวทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (17 ตุลาคม 2565) เวลา 13.45 น. พลเอก ประวิตร วงษ์สุวรรณ รองนายกรัฐมนตรี พร้อมคณะ ลงพื้นที่ติดตามโครงการก่อสร้างระบบป้องกันน้ำท่วมพื้นที่ชุมชนเมืองสุราษฎร์ธานี ท่ามกลางฝนกระหน่ำอย่างแรง โดยมีชาวบ้านชุมชนในพื้นที่รอให้การต้อนรับ พร้อมตะโกน “ลุงป้อมสู้ ๆ”
โดย พลเอก ประวิตร กล่าวว่ารู้สึกมีความสุขที่ได้เห็นรอยยิ้มของชาวสุราษฎร์ธานี และมีความยินดีที่ได้มาลงพื้นที่ จ.สุราษฎร์ธานี ได้พบปะกับพี่น้องในวันนี้ ที่ผ่านมา จ.สุราษฎร์ธานี ได้เกิดปัญหาน้ำท่วมในหลายพื้นที่ การขุดคลองในครั้งนี้จะช่วยให้สุราษฎร์ธานีเลิกน้ำท่วม และต่อไปไม่มีน้ำท่วมอีกแล้ว ที่ผ่านมาประชาชนได้รับความเสียหายกับทรัพย์สิน รัฐบาลพยายามแก้ไขมาอย่างต่อเนื่อง และมอบนโยบายให้กรมโยธาธิการและผังเมืองดำเนินโครงการก่อสร้างระบบป้องกันน้ำท่วมพื้นที่ชุมชนเมืองสุราษฎร์ธานี ซึ่งจะทำให้กว้างเพิ่มเป็น 12 เมตร มีผนังปูนกั้นอย่างดี สร้างทัศนียภาพที่สวยงาม สามารถรับน้ำได้ทุกประเภทไม่ว่าจะหนัก หรือหนักมาก เพื่อเป็นการเตรียมความพร้อมเข้าฤดูฝนของภาคใต้ในปีนี้
รองนายกรัฐมนตรีมอบให้หน่วยงานที่เกี่ยวข้องติดตามสถานการณ์น้ำ และเตรียมรับมือตาม 13 มาตรการของรัฐบาลอย่างเคร่งครัด พร้อมกับขอให้หน่วยงานนำแนวทางและดำเนินการตามแผนงานที่วางไว้ให้แล้วเสร็จโดยเร็ว ทั้งนี้ ประชาชนและข้าราชการต้องร่วมมือกัน บริหารจัดการแหล่งกักเก็บน้ำเพื่อให้มีแก้มลิงไว้ใช้ และมีพื้นที่ให้ประชาชนได้ออกกำลังกายหรือเดินเที่ยวได้ ยืนยันรัฐบาลต้องการให้ประชาชนอยู่ดีกินดี และมีความเป็นอยู่ที่ดี รัฐบาลจะไม่ทิ้งใครไว้ข้างหลังแม้แต่คนเดียว
จากนั้น รองนายกรัฐมนตรีได้พบปะทักทายชาวบ้านอย่างเป็นกันเอง โดยชาวบ้านต่างขอเซลฟี่และขอถ่ายรูปกับรองนายกรัฐมนตรี พร้อมกับกล่าวอวยพรให้สุขภาพแข็งแรง และฝากความคิดถึงไปยัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ด้วย โดยบรรยากาศเป็นไปอย่างคึกคัก แม้ว่าฝนจะตก จากนั้น พลเอก ประวิตร พร้อมคณะ ลงพื้นที่ติดตามโครงการแก้มลิงสระบัว (อ่างเก็บน้ำทุ่งกระจูด) ต.ท่าสะท้อน อ.พุนพิน จ.สุราษฎร์ธานี ก่อนเดินทางกลับกรุงเทพมหานคร
......................
วันศุกร์ที่ 21 ตุลาคม 2565
23 ตุลาคม 2565 การทางพิเศษแห่งประเทศไทยยกเว้นค่าผ่านทางพิเศษ 3 สายทาง
...
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันอาทิตย์ที่ 23 ตุลาคม 2565 ตั้งแต่เวลา 00.01 น. - 24.00 น. ดังนี้
1) ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน
2) ทางพิเศษศรีรัช (ทางด่วนขั้นที่ 2) จำนวน 31 ด่าน
3) ทางพิเศษอุดรรัถยา (บางปะอิน - ปากเกร็ด) จำนวน 10 ด่าน
ซึ่งวันดังกล่าวเป็นวันหยุดราชการประจำปี ตามประกาศสำนักนายกรัฐมนตรี ตามที่ กทพ. บริษัททางด่วนและรถไฟฟ้ากรุงเทพ จำกัด (มหาชน) (BEM) และบริษัททางด่วนกรุงเทพเหนือ จำกัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุด
ทั้งนี้ ผู้ใช้ทางพิเศษสามารถดาวน์โหลด Application “EXAT Portal” เพื่อเข้าไปอัปเดตเป็นบัตร Easy Pass Plus + เข้าไปใช้งานระบบ M-Flow โดยไม่ต้องลงทะเบียนใหม่ รวมถึงยังสามารถตรวจสอบยอดเงินคงเหลือในบัตร Easy Pass ตลอดจนรับข่าวสารโปรโมชั่นและสิทธิประโยชน์ต่าง ๆ อีกทั้งยังสามารถ ขอความช่วยเหลือฉุกเฉิน (SOS) ผ่านทางแอปพลิเคชันดังกล่าว ได้อีกช่องทางหนึ่งด้วย
วันพฤหัสบดีที่ 20 ตุลาคม 2565
การประชุมชี้แจงการดำเนินงานภายใต้แผนงานบูรณาการขับเคลื่อนการแก้ไขปัญหา จังหวัดชายแดนภาคใต้ ประจำปีงบประมาณ พ.ศ. ๒๕๖๖
การประชุมชี้แจงการดำเนินงานภายใต้แผนงานบูรณาการขับเคลื่อนการแก้ไขปัญหา จังหวัดชายแดนภาคใต้ ประจำปีงบประมาณ พ.ศ. ๒๕๖๖
เมื่อวันพฤหัสบดีที่ ๒๐ ตุลาคม ๒๕๖๕ เวลา ๐๙.๓๐ น. รัฐมนตรีช่วยว่าการกระทรวงกลาโหม(พลเอก ชัยชาญ ช้างมงคล)/ประธานกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้
ได้เป็นประธานในการประชุมชี้แจงการดำเนินงานภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจำปีงบประมาณ พ.ศ. ๒๕๖๖ ณ ห้องบอลรูม โรงแรมอนันตรา สยาม กรุงเทพฯ โดยมีสำนักงานสภาความมั่นคงแห่งชาติ/สำนักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้ (สล.คปต.) เป็นฝ่ายเลขานุการฯ พร้อมทั้งมีกรรมการผู้แทนพิเศษของรัฐบาลฯ และหน่วยงานเจ้าภาพแผนงาน/โครงการทั้ง กอ.รมน./กอ.รมน.ภาค ๔ ส่วนหน้า ศอ.บต. สำนักงานปลัดกระทรวงยุติธรรม กรมประชาสัมพันธ์ รวมทั้ง ทางจังหวัดทั้ง ๔ จังหวัด (ปัตตานี ยะลา นราธิวาส และสงขลา) รวมถึงหน่วยรับงบประมาณที่เกี่ยวข้องเข้าร่วมประชุมด้วย
ทั้งนี้ ที่ประชุมได้รับทราบกรอบแนวคิด เป้าหมาย และจุดเน้นสำคัญภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจำปีงบประมาณ พ.ศ. ๒๕๖๖ ซึ่งเป็นไปตามกรอบนโยบายการบริหารและการพัฒนาจังหวัดชายแดนภาคใต้ พ.ศ. ๒๕๖๕ – ๒๕๖๗ และแผนปฏิบัติการที่เกี่ยวข้อง รวมทั้ง แนวทางการขับเคลื่อนงานที่เชื่อมต่อกับแผนงบประมาณตามภารกิจปกติของหน่วยงาน (Function-based) และแผนงบประมาณเชิงพื้นที่ (Area-based) ของจังหวัดและกลุ่มจังหวัด (จังหวัดปัตตานี ยะลา นราธิวาส และสงขลา) โดยมีกลไกคณะกรรมการผู้แทนพิเศษของรัฐบาลฯ เป็นกลไกสำคัญในการให้ข้อเสนอแนะ ประสานงาน และติดตามการขับเคลื่อนแผนงาน/โครงการของหน่วยงานที่เกี่ยวข้องอย่างเป็นเอกภาพและมีประสิทธิภาพยิ่งขึ้น
ในการนี้ รัฐมนตรีช่วยว่าการกระทรวงกลาโหม (พลเอก ชัยชาญ ช้างมงคล)/ประธานกรรมการผู้แทนพิเศษของรัฐบาลฯ ได้เน้นย้ำให้ กอ.รมน. และ ศอ.บต. ในฐานะเจ้าภาพมิติด้านความมั่นคงและด้านการพัฒนา มุ่งเน้นขับเคลื่อนงานและติดตามการดำเนินงานของหน่วยรับงบประมาณภายใต้แผนงานบูรณาการฯ โดยขอให้มีการประสานงานกับจังหวัด เพื่อเชื่อมโยงการทำงานระหว่างโครงการและกิจกรรมภายใต้แผนงานบูรณาการฯกับแผนงบประมาณของจังหวัดและกลุ่มจังหวัดให้เป็นไปอย่างประสานสอดคล้อง และตอบสนองต่อความต้องการของประชาชนอย่างแท้จริง นอกจากนี้ ได้มุ่งเน้นให้มีการสร้างการรับรู้แก่ประชาชนทั้งในและนอกพื้นที่จังหวัดชายแดนภาคใต้อย่างต่อเนื่อง รวมถึงให้ประชาชนและทุกภาคส่วนเข้ามามีส่วนร่วมในการขับเคลื่อนงานของภาครัฐยิ่งขึ้น เพื่อให้บรรลุผลตามเป้าหมายในระยะที่ ๒ ของ ยุทธศาสตร์ชาติ และสอดคล้องตามนโยบายการบริหารและการพัฒนาจังหวัดชายแดนภาคใต้ต่อไป
…………………………………….
กองความมั่นคงจังหวัดชายแดนภาคใต้และชนต่างวัฒนธรรม/
สำนักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้
สำนักงานสภาความมั่นคงแห่งชาติ
๒๐ ตุลาคม ๒๕๖๕
วันเสาร์ที่ 5 พฤศจิกายน 2565
รัฐมนตรีว่าการกระทรวงมหาดไทย ประชุมเตรียมความพร้อมต้อนรับผู้นำเอเปคในส่วนของกระทรวงมหาดไทย พร้อมเชิญประชาชนร่วมเป็นเจ้าบ้านที่ดีในการต้อนรับแขกบ้านแขกเมืองในช่วงที่ไทยเป็นเจ้าภาพกา
รัฐมนตรีว่าการกระทรวงมหาดไทย ประชุมเตรียมความพร้อมต้อนรับผู้นำเอเปคในส่วนของกระทรวงมหาดไทย พร้อมเชิญประชาชนร่วมเป็นเจ้าบ้านที่ดีในการต้อนรับแขกบ้านแขกเมืองในช่วงที่ไทยเป็นเจ้าภาพการประชุมเอเปคระหว่างัวนที่ 18 - 19 พ.ย. 65
วันนี้ (4 พ.ย. 65) เวลา 09.00 น. ณ ห้องประชุมราชสีห์ ชั้น 2 อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมติดตามความคืบหน้าการเตรียมการจัดประชุมผู้นำเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ. 2565 ในส่วนที่เกี่ยวข้องกับกระทรวงมหาดไทย โดยมี นายสุทธิพงษ์ จุลเจริญ ปลัดกระทรวงมหาดไทย นายพรพจน์ เพ็ญพาส รองปลัดกระทรวงมหาดไทย นายโชตินรินทร์ เกิดสม รองปลัดกระทรวงมหาดไทย นายพงษ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา นายศุภมิตร ชิณศรี รองผู้ว่าราชการจังหวัดสมุทรปราการ รักษาราชการแทนผู้ว่าราชการจังหวัดสมุทรปราการ นางวันทนีย์ วัฒนะ รองปลัดกรุงเทพมหานคร ผู้เเทนกรมการปกครอง ผู้แทนกรมป้องกันและบรรเทาสาธารณภัย ผู้เเทนการไฟฟ้านครหลวง ผู้เเทนการไฟฟ้าส่วนภูมิภาค ผู้แทนการประปานครหลวง ผู้เเทนการประปาส่วนภูมิภาค และเจ้าหน้าที่ที่เกี่ยวข้อง เข้าร่วมการประชุม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า วันนี้เป็นการติดตามการเตรียมการจัดประชุมผู้นำเศรษฐกิจเอเปคในส่วนที่กระทรวงมหาดไทยได้รับมอบหมายให้รับผิดชอบ ซึ่งได้มีการประชุมคณะกรรมการระดับชาติเตรียมการจัดประชุมเอเปค 2565 ไปแล้ว โดยมีพลเอก ประยุทธ์ จันทร์โอชา นายกรัฐมนตรี เป็นประธาน และมีภารกิจด้านพิธีการและอำนวยการที่กระทรวงมหาดไทยได้รับมอบหมาย อาทิ การอำนวยความสะดวกการจัดประชุมในด้านต่าง ๆ ทั้งการเดินทาง ความสะอาดและความเรียบร้อยตลอดเส้นทางที่ใช้สัญจร การรักษาความปลอดภัยและการจราจร การเตรียมความพร้อมในการเยี่ยมชมพิพิธภัณฑ์ศิลป์แผ่นดิน ต.เกาะเกิด อ.บางปะอิน จ.พระนครศรีอยุธยา การอำนวยความสะดวกในเรื่องโครงสร้างพื้นฐานทั้งการผลิตกระเเสไฟฟ้าและการสูบจ่ายน้ำ เพื่อสนับสนุนการจัดประชุมผู้นำเขตเศรษฐกิจเอเปค และการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 รวมถึงการเตรียมความพร้อมและแผนเผชิญเหตุเมื่อเกิดเหตุสาธารณภัย การจัดเตรียมวัตถุดิบในการปรุงอาหาร การจัดเตรียมนิทรรศการและการเตรียมการจัดจำหน่ายสินค้า OTOP Premium จากกลุ่มเกษตรกร ผู้ประกอบการผ้าไทย และกลุ่มหัตถศิลป์ หัตถ กรรม จากทั่วประเทศ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวต่อว่า ขอเชิญชวนพี่น้องประชาชน ร่วมเป็นเจ้าบ้านที่ดีในการต้อนรับผู้นำเขตเศรษฐกิจเอเปค และผู้ที่มีส่วนเกี่ยวข้องที่จะมาเข้าร่วมประชุมในช่วงระหว่างวันที่ 18 - 19 พฤศจิกายน 2565 เพื่อสร้างความประทับใจให้แก่กลุ่มผู้นำเอเปค ตลอดจนเป็นการส่งเสริมภาพลักษณ์ที่ดีในสายตาประชาคมโลก นำไปสู่ความเชื่อมั่นจากนานาประเทศดึงดูดกลุ่มทุน และนักท่องเที่ยวเข้ามาภายในประเทศ ช่วยส่งเสริมให้ภาคธุรกิจ อุตสาหกรรม การท่องเที่ยวเจริญเติบโตได้ดีอย่างมั่นคงเเข็งแรง
วันอังคารที่ 6 กันยายน 2565
รองโฆษกรัฐบาลเตือนร้านธงฟ้า อย่าฉวยโอกาสจากโครงการบัตรสวัสดิการแห่งรัฐ ตรวจพบดำเนินคดีตามกฎหมายทันที
รองโฆษกรัฐบาลเตือนร้านธงฟ้า อย่าฉวยโอกาสจากโครงการบัตรสวัสดิการแห่งรัฐ ตรวจพบดำเนินคดีตามกฎหมายทันที
วันนี้ (6 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวถึงกรณีร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้า) บางแห่ง ที่มีพฤติกรรมที่เอาเปรียบผู้บริโภค ทั้งนี้ กรมการค้าภายใน กระทรวงพาณิชย์ได้ติดตามตรวจสอบร้านธงฟ้าที่ถูกร้องเรียน และได้มีการเพิกถอนสิทธิร้านธงฟ้าไปแล้ว รวมทั้งสิ้น 121 ราย ผลการตรวจสอบพบการกระทำผิด ส่วนใหญ่มีพฤติกรรมรับแลกวงเงินในบัตรสวัสดิการแห่งรัฐเป็นเงินสด คิดค่าบริการกับลูกค้าที่ชำระค่าสินค้าด้วยบัตรสวัสดิการแห่งรัฐ (หักหัวคิว) จำหน่ายสินค้าให้ผู้ใช้สิทธิคนละครึ่งในราคาสูงกว่าลูกค้าที่ชำระด้วยเงินสด และไม่ปิดป้ายแสดงราคาจำหน่ายสินค้า
นางสาวรัชดาฯ ย้ำเตือน หากพบหลักฐานว่าร้านค้าใดจำหน่ายสินค้าราคาแพงเกินสมควร กระทรวงพาณิชย์จะดำเนินคดี ตามมาตรา 29 มีโทษจำคุกไม่เกิน 7 ปี ปรับไม่เกิน 1.4 แสนบาท หรือทั้งจำทั้งปรับ หากไม่ปิดป้ายแสดงราคา จำหน่าย มีโทษปรับไม่เกิน 1 หมื่นบาท พร้อมกับฝากถึงร้านค้าที่เข้าร่วมโครงการฯ อย่าได้มีพฤติกรรมเอาเปรียบผู้บริโภค เพราะหากถูกร้องเรียนและตรวจสอบพบว่าเป็นการกระทำความผิดตามกฎหมายว่าด้วยราคาสินค้าและบริการจะถูกดำเนินคดีตามกฎหมายทันที ทั้งนี้ หากเป็นร้านธงฟ้าจะถูกเพิกถอนสิทธิการเป็นร้านธงฟ้าราคาประหยัดพัฒนาเศรษฐกิจท้องถิ่น และถูกตัดสิทธิการรับชำระเงินจากบัตรสวัสดิการแห่งรัฐ
"หากประชาชนพบเห็นร้านค้ามีพฤติกรรมที่เอาเปรียบผู้บริโภค หรือทำผิดหลักเกณฑ์และเงื่อนไขต่าง ๆ สามารถร้องเรียนได้ที่สายด่วนกรมการค้าภายใน 1569 หรือสำนักงานพาณิชย์จังหวัดทั่วประเทศ รวมถึงแจ้งเบาะแสการกระทำผิดผ่านช่องทางการส่งไปรษณีย์ลงทะเบียน ถึง “สำนักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพมหานคร 10400” หรือส่งไปรษณีย์อิเล็กทรอนิกส์ (อีเมล์) มายัง [emailprotected] " นางสาวรัชดาฯ กล่าว
..............................
วันอังคารที่ 18 ตุลาคม 2565
แจง! เงินช่วยเกษตรกร “ไร่ยาสูบ” ไม่หาย ดำเนินการด้วยความโปร่งใส พร้อมให้ตรวจสอบ
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยถึงกรณีเกษตรกรชาวไร่ยาสูบ จ.เพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกร “ผู้เพาะปลูกต้นยาสูบและผู้บ่มอิสระ” ที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จำนวน 50 ล้านบาท ทั้งที่สำนักงบประมาณได้อนุมัติงบ 159.69 ล้านบาทไปแล้วนั้น
.
ล่าสุด การยาสูบแห่งประเทศไทย (ยสท.) ชี้แจงว่าได้จ่ายเงินช่วยเหลือให้แก่เกษตรกรผู้มีสิทธิได้รับตามเกณฑ์ของโครงการแล้ว 12,936 ราย เป็นเงิน 125,095,308.94 บาท ซึ่งจ่ายเงินตามโครงการฯ ครบถ้วนแล้ว ทั้งนี้ “คงเหลือเงิน” ส่งคืนกรมบัญชีกลาง 34,594,308.94 บาท เนื่องจากเกษตรกรบางส่วน “คุณสมบัติไม่ตรงตามหลักเกณฑ์ที่กำหนดไว้”
.
ขณะที่ โครงการ “สนับสนุนค่าปัจจัยการผลิตที่สูงขึ้นให้แก่เกษตรกร” ฤดูการผลิต 65/66 ใช้งบประมาณ 112.32 ล้านบาท ซึ่งคณะกรรมการการยาสูบแห่งประเทศไทยมีมติอนุมัติการให้ความช่วยเหลือเกษตรกร วงเงิน 56.16 ล้านบาท และส่วนที่เหลืออีก 56.16 ล้านบาท อยู่ระหว่างเสนอขออนุมัติจัดสรรงบประมาณกลางจากรัฐบาลตามระเบียบขั้นตอน คาดว่าจะจ่ายเงินให้เกษตรกรในการรับซื้อใบยา ฤดูการผลิต 65/66 ในช่วงเดือนเม.ย. – พ.ค. 66
.
อ่านเพิ่มเติม คลิกhttps://www.thaigov.go.th/news/contents/details/60559
#ไทยคู่ฟ้า#สื่อสารรัฐบาลไทย
-------------------
วันพุธที่ 19 ตุลาคม 2565
รองโฆษก‘รัชดา’เอาจริง แจ้งความสน.ดุสิต หลังถูกมิจฉาชีพสร้างเฟซบุ๊กปลอม “ดร.รัชดา ธนาดิเรก” ส่งข้อความหลอกรับเงินบริจาค
รองโฆษก‘รัชดา’เอาจริง แจ้งความสน.ดุสิต หลังถูกมิจฉาชีพสร้างเฟซบุ๊กปลอม “ดร.รัชดา ธนาดิเรก” ส่งข้อความหลอกรับเงินบริจาค
วันที่ 19 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากการที่มีผู้สร้างเฟซบุ๊กปลอมโดยใช้ชื่อว่า “ดร.รัชดา ธนาดิเรก” ส่งข้อความไปยังบรรดาผู้ใช้เฟซบุ๊กโดยอ้างว่าขอรับเงินบริจาคให้แก่โรงเรียน ต่างจังหวัด ซึ่งไม่เป็นความจริงและถือเป็นการหลอกลวงประชาชนด้วยนั้น ล่าสุด เมื่อเวลา 14.00 น. ตนได้เดินทางไปแจ้งความกับเจ้าหน้าที่ตำรวจสน.ดุสิต โดยต้องการให้เจ้าหน้าที่ตำรวจดำเนินคดีกับผู้ที่กระทำการดังกล่าวขั้นเด็ดขาด เพื่อไม่ให้คนทำผิดลอยนวล หรือบุคคลอื่นที่คิดจะกระทำเช่นนี้แล้วเห็นว่าตัวเองจะไม่ถูกดำเนินคดี ทั้งนี้ จากเหตุการณ์ดังกล่าว อาจเป็นไปได้ว่าเจ้าของบัญชีนี้ที่เปิดรับเงินบริจาคเป็นบัญชีม้า และทำเป็นขบวนการ
นางสาวรัชดา กล่าวอีกว่า กรณีการบริจาคเงินผ่านทางออนไลน์นั้น ขอให้ประชาชนต้องตรวจสอบด้วยว่าชื่อบัญชีผู้รับโอนนั้นตรงกับชื่อผู้ขอให้โอนหรือไม่ ขอให้เช็ครายละเอียดให้แน่ใจว่าจะไม่ถูกหลอกให้โอนเงิน โดยเฉพาะการแอบอ้างเพื่อนทางเฟซบุ๊ก และไลน์ หากมีข้อความทักมาให้ช่วยเหลือเรื่องเงิน อย่าเพิ่งหลงเชื่อ ขอให้โทรศัพท์สอบถามข้อมูลให้ถูกต้องก่อน รวมถึงประชาชนทั่วไปอย่าหลงเชื่อเป็นเหยื่อเปิดบัญชีม้าโดยเด็ดขาด
“ดิฉันได้ดำเนินการลงบันทึกประจำวันกับเจ้าหน้าที่ตำรวจ สน.ดุสิตแล้ว สำหรับผู้เสียหายที่โดนมิจฉาชีพออนไลน์หลอกสามารถแจ้งความผ่านช่องทางออนไลน์ได้ 24 ชั่วโมง ได้ทุกที่ ทุกเวลา ได้ที่ศูนย์รับแจ้งความออนไลน์ เว็บไซต์ศูนย์ฯ https://thaipoliceonline.com” นางสาวรัชดา กล่าว
วันจันทร์ที่ 26 กันยายน 2565
รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์อำนวยการติดตามสถานการณ์ หน่วยงานที่เกี่ยวข้องบูรณาการการทำงานและประชุมหารือร่วมกัน เตรียมการ ประเมิน ตรวจสอบสถานการณ์
รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์อำนวยการติดตามสถานการณ์ หน่วยงานที่เกี่ยวข้องบูรณาการการทำงานและประชุมหารือร่วมกัน เตรียมการ ประเมิน ตรวจสอบสถานการณ์ สามารถดูแลช่วยเหลือประชาชนได้อย่างทันท่วงที
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลตั้งวอร์รูม รับมือ พายุไต้ฝุ่น “โนรู” และเตรียมความพร้อมและเตรียมการรับมือพายุดังกล่าวอย่างใกล้ชิด โดยนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส เป็นประธานเปิดศูนย์อำนวยการติดตามสถานการณ์ พายุไต้ฝุ่น “โนรู (NORU)” ติดตาม ประเมิน รายงานสถานการณ์พายุ และดำเนินการในส่วนที่เกี่ยวข้อง
ซึ่งศูนย์อำนวยการฯ จะ Conference ประเมินสถานการณ์สถานีอุตุนิยมวิทยาที่ตั้งอยู่ในจังหวัดที่คาดว่าจะได้รับผลกระทบ หรือบริเวณที่พายุจะเคลื่อนผ่านอย่างแม่นยำ ร่วมกันประเมินสถานการณ์ของพายุ ซึ่งหากมีความรุนแรงจะตรวจวัดสภาพอากาศและปริมาณฝนให้ถี่ขึ้น รวมทั้งสั่งการดำเนินการในพื้นที่ที่จะได้รับผลกระทบ
นอกจากนี้ กรมอุตุนิยมวิทยาได้รายงานเพิ่มเติมว่า วันนี้ (26 กันยายน 2565) เวลา 07.00 น. พายุไต้ฝุ่น “โนรู” อยู่ที่บริเวณทะเลจีนใต้ตอนกลาง มีศูนย์กลางอยู่ที่ละติจูด 16.2 องศาเหนือ ลองจิจูด 118.4 องศาตะวันออก มีความเร็วลมสูงสุดใกล้ศูนย์กลางประมาณ 130 กิโลเมตรต่อชั่วโมง พายุนี้กำลังเคลื่อนตัวทางทิศตะวันตก ด้วยความเร็วประมาณ 25 กิโลเมตรต่อชั่วโมง จะเคลื่อนขึ้นฝั่งบริเวณประเทศเวียดนามตอนกลางในวันที่ 28 กันยายน 2565 คาดว่าพายุนี้จะอ่อนกำลังลงเป็นพายุโซนร้อนก่อนเข้าสู่ประเทศไทยในช่วงเช้ามืดของวันที่ 29 กันยายน 2565
ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกำลังแรงขึ้น ลักษณะเช่นนี้ทำให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่และมีฝนตกหนักมาก บางแห่งกับมีลมแรงในช่วงวันที่ 28 กันยายน – 1 ตุลาคม 2565 โดยทะเลอันดามันและอ่าวไทยตอนบนมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนบริเวณอ่าวไทยตอนล่างทะเลมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือในบริเวณดังกล่าวเดินเรือด้วยความระมัดระวัง
“รัฐบาลห่วงกังวลอันตรายที่อาจเกิดแก่ทรัพย์สินและชีวิตของประชาชน โดยขอให้ประชาชนระมัดระวัง ในบริเวณดังกล่าวอาจเกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่าน และพื้นที่ลุ่ม อย่างไรก็ดี รัฐบาลได้บูรณาการการทำงานร่วมกันของทุกส่วนที่เกี่ยวข้อง เพื่อตรวจสอบ ประเมินสถานการณ์ และให้ทุกฝ่ายได้ให้ความช่วยเหลือ บรรเทาผลกระทบที่อาจเกิดแก่ประชาชนให้ได้มากที่สุด” นายอนุชาฯ กล่าว
วันพุธที่ 31 สิงหาคม 2565
​Deputy PM Prawit Wongsuwon meets with Malaysian Defense Minister
​Deputy PM Prawit Wongsuwon meets with Malaysian Defense Minister
August 30, 2022, at 15.00 hrs, at the Command Building I, Government House, YB Dato’Seri Hishammuddin bin Tun Hussein, Minister of Defense of Malaysia, paid a courtesy call on Deputy Prime Minister Gen. Prawit Wongsuwon, on occasion of his visit to Thailand to attend the expo “Defense & Security 2022”.
The Deputy Prime Minister, Acting Prime Minister welcomed Malaysian Minister of Defense to Thailand, and emphasized that this would be a good opportunity to advance cooperation between the two countries on defense industry. Thailand is pleased with the exchange of visit at all commander levels, which has strengthened cooperation in all dimensions, especially in border cooperation, Southern border province problem solving, and improvement of border people’s wellbeing.
Malaysian Defense Minister congratulated the success of “Defense & Security 2022” which has contributed to the development of national security, and expressed confidence on Thailand’s potential to forge cooperation with Malaysia in other areas, such as people-to-people connectivity, education, and the Eastern Economic Corridor (EEC), for mutual interest.
Both parties also came to terms to further reinforce cooperation on border security under the 3 meeting frameworks, namely, General Border Committee (GBC), High Level Committee (HLC), and Regional Border Committee (RBC).
The Deputy Prime Minister, Acting Prime Minister has recently attended the 55th GBC in May 2022, where border connectivity promotion projects have been agreed upon. Transportation routes will be concretely developed, while other pending projects, such as construction of road linking customs checkpoints of the two countries, and construction of new bridges crossing Golok River, will be pushed forward. Both parties also agreed on the peace talk process in solving the Southern border problem, and in bringing peace and security to the border people of the two countries.
วันอังคารที่ 30 สิงหาคม 2565
“ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง  น้อมนำหลักปรัชญาเศรษฐกิจพอเพียง พึ่งตนเองได้
ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง
น้อมนำหลักปรัชญาเศรษฐกิจพอเพียง พึ่งตนเองได้
ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง
น้อมนำหลักปรัชญาเศรษฐกิจพอเพียง พึ่งตนเองได้
------------------------
รัฐมนตรีว่าการกระทรวงแรงงาน นำทีมโรดโชว์นิทรรศการผลงานโครงการแรงงานพันธุ์ดี
ตามวิถีเศรษฐกิจพอพียง ที่ช่วยให้นายจ้าง ลูกจ้าง ได้น้อมนำหลักปรัชญาของเศรษฐกิจพอเพียงไปใช้
เป็นแนวทางในการดำเนินชีวิต ให้สามารถพึ่งพาตนเอง มีภูมิคุ้มกัน โดยส่งเสริมให้สถานประกอบกิจการ
ใช้ทรัพยากรที่มีอยู่ เพาะปลูกพืชผักสวนครัว พืชผลทางการเกษตรหรือเลี้ยงสัตว์ นำผลผลิตมาบริโภค
เพื่อช่วยลดภาระค่าใช้จ่ายในการครองชีพ
พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เยี่ยมชมบูธ
นิทรรศการผลงานโครงการแรงงานพันธุ์ดี ตามวิถีเศรษฐกิจพอพียง โดยมี นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย ผู้บริหารระดับสูงกระทรวงแรงงาน ให้การต้อนรับ ณ บริเวณโถงกลาง
ตึกสันติไมตรี ทำเนียบรัฐบาล สำหรับการแสดงนิทรรศการโครงการแรงงานพันธุ์ดี ตามวิถีเศรษฐกิจพอพียง
ในครั้งนี้ มีสถานประกอบกิจการที่เข้าร่วมนำเสนอผลการดำเนินงานโครงการฯ จำนวน 2 แห่ง
ได้แก่ บริษัท น้ำตาลสระบุรี จำกัด และ บริษัท ไทยแสตนเลย์ การไฟฟ้า จำกัด (มหาชน) สืบเนื่องจาก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทาน
พระราชานุญาตให้กระทรวงแรงงานดำเนินโครงการแรงงานพันธุ์ดี ตามวิถีเศรษฐกิจพอเพียง เพื่อส่งเสริมให้นายจ้าง ลูกจ้างได้น้อมนำหลักปรัชญาของเศรษฐกิจพอเพียงไปใช้เป็นแนวทางในการดำเนินชีวิต
ให้สามารถพึ่งพาตนเองได้ โดยการส่งเสริมให้สถานประกอบกิจการใช้ทรัพยากรที่มีอยู่ ได้แก่ ที่ดิน
หรือพื้นที่ว่างเปล่าบริเวณสถานประกอบกิจการเพื่อเพาะปลูกพืชผักสวนครัว พืชผลทางการเกษตรหรือ
เลี้ยงสัตว์ และนำผลผลิตมาใช้สำหรับบริโภคเพื่อช่วยลดภาระค่าใช้จ่ายในการครองชีพ อันเป็นจุดเริ่มต้นของเศรษฐกิจพอเพียง โอกาสนี้ พล.อ.ประวิตร ได้ชื่นชมสถานประกอบการที่เข้าร่วมโครงการดังกล่าว
ที่ได้ส่งเสริมให้นายจ้าง ลูกจ้างน้อมนำหลักปรัชญาของเศรษฐกิจพอเพียงไปใช้เป็นแนวทางในการดำเนินชีวิต ทำให้สามารถพึ่งพาตนเอง มีภูมิคุ้มกัน ลดค่าใช้จ่ายในการครองชีพได้อีกด้วย
นายสุชาติ กล่าวว่า ผลการดำเนินงานใน ปี 2564 ซึ่งเป็นปีแรกที่ดำเนินโครงการ มีสถานประกอบกิจการเข้าร่วม จำนวน 99 แห่ง จึงได้มีการคัดเลือกสถานประกอบกิจการ 9 แห่ง ให้เป็นต้นแบบ
โครงการแรงงานพันธุ์ดี ตามวิถีเศรษฐกิจพอเพียง และในปี 2565 มีสถานประกอบกิจการเข้าร่วมโครงการเพิ่มเติม จำนวน 303 แห่ง ปัจจุบันมีสถานประกอบกิจการเข้าร่วมโครงการแล้วทั้งสิ้น จำนวน 402 แห่ง สำหรับแนวทางการดำเนินงานในปี 2566 กระทรวงแรงงาน โดยกรมสวัสดิการและคุ้มครองแรงงาน ได้กำหนดเป้าหมายการดำเนินการส่งเสริมสถานประกอบกิจการทั่วประเทศให้เข้าร่วมโครงการแรงงานพันธุ์ดี ตามวิถีเศรษฐกิจพอเพียง จำนวน 300 แห่ง
ด้าน นายนิยม สองแก้ว อธิบดีกรมสวัสดิการและคุ้มครองแรงงาน กล่าวว่า โครงการดังกล่าว
สามารถสร้างประโยชน์ร่วมกัน ในการปลูกฝังแนวทางการดูแลคุณภาพชีวิตของลูกจ้างให้มีความสุข
ในการทำงาน มีความมั่นคง มีภูมิคุ้มกันที่ดีสามารถพึ่งพาตนเองได้อย่างเป็นรูปธรรมและยั่งยืน
หากสถานประกอบกิจการใดสนใจสามารถขอรายละเอียดการดำเนินโครงการเพิ่มเติม ได้ที่ กองสวัสดิการแรงงาน โทร. 0 2660 2177
วันอังคารที่ 30 สิงหาคม 2565
ก.แรงงาน จับมือปูนซีเมนต์นครหลวง หนุนฝึกช่างก่อสร้างเสริมการลงทุนโครงสร้างพื้นฐาน
กระทรวงแรงงาน โดยกรมพัฒนาฝีมือแรงงาน จับมือกับบริษัท ปูนซีเมนต์นครหลวง จำกัด (มหาชน) เร่งฝึกทักษะช่างก่อสร้างปี 66 อีก 700 คน สนับสนุนปูน 100 ตันมูลค่ากว่า 200,000 บาท
วันศุกร์ที่ 7 ตุลาคม 2565
ข่าวสารการลงพื้นที่ตรวจราชการ จังหวัดหนองบัวลําภู
วันที่ 7 ตุลาคม 2565
นายกฯ ให้กำลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรม จ.หนองบัวลำภู ยืนยันรัฐบาลจะดูแลอย่างดีที่สุด กำชับส่วนท้องถิ่นให้ดูแลครอบครัวผู้เสียชีวิตอย่างใกล้ชิด ขอทุกคนเข้มแข็ง ก้าวผ่านเหตุการณ์ความสูญเสียอันยิ่งใหญ่นี้ไปให้ได้
โฆษกรัฐบาลเผย รัฐบาลเร่งดำเนินการช่วยเหลือ เยียวยา ผู้บาดเจ็บและเสียชีวิต กรณีเหตุโศกนาฏกรรม จ.หนองบัวลำภู ล่าสุด 3 หน่วยงานเดินหน้าจ่ายเงินช่วยเหลือทายาทผู้เสียชีวิตแล้ว
วันพฤหัสบดีที่ 6 ตุลาคม 2565
บขส. ปรับตารางการเดินรถ เหนือ - อีสาน - ใต้ พร้อมเปิดให้บริการ รวม 58 เส้นทาง ตั้งแต่วันที่  6 ตุลาคม 2565 เป็นต้นไป
พร้อมยังคงมาตรการป้องโรคติดเชื้อไวรัส COVID-19 และคุมเข้มความปลอดภัยตามนโยบายกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม
เปิดเผยว่า บริษัท ขนส่ง จำกัด (บขส.) ได้ปรับตารางการเดินรถใหม่ เริ่มตั้งแต่วันที่ 6 ตุลาคม 2565 เป็นต้นไป เพื่อให้สอดคล้องกับสถานการณ์ในปัจจุบัน และรองรับความต้องการในการเดินทางของประชาชนที่จะเพิ่มขึ้น หลังสถานการณ์การแพร่ระบาดของโรคติดเชื้อไวรัส COVID-19 ในประเทศคลี่คลาย โดย บขส. ได้เปิดให้บริการเส้นทางภาคเหนือ รวม 19 เส้นทาง 54 เที่ยววิ่ง อาทิ เส้นทางกรุงเทพฯ - เชียงแสน กรุงเทพฯ - สุโขทัย - อุทยานฯ กรุงเทพฯ - บ้านท่าตอน กรุงเทพฯ - เชียงใหม่ กรุงเทพฯ - อุตรดิตถ์ กรุงเทพฯ - สารจิตร กรุงเทพฯ - แม่สอด กรุงเทพฯ - แม่สาย กรุงเทพฯ - หล่มเก่า, และกรุงเทพฯ - คลองลาน เป็นต้น เส้นทางภาคตะวันออกเฉียงเหนือและภาคตะวันออก เปิดให้บริการ รวม 23 เส้นทาง 68 เที่ยววิ่ง อาทิ เส้นทางกรุงเทพฯ - สระบุรี กรุงเทพฯ - นครพนม, กรุงเทพฯ - บุรีรัมย์ (แยกปักธงชัย), กรุงเทพฯ - สุรินทร์ (แยกปักธงชัย), กรุงเทพฯ - รัตนบุรี, กรุงเทพฯ - สกลนคร - นาแก, กรุงเทพฯ - กระนวน - บ้านแพง, กรุงเทพฯ - หนองบัวลำภู, กรุงเทพฯ - เชียงคาน, กรุงเทพฯ - ตราด และกรุงเทพฯ (เอกมัย) - แหลมงอบ เป็นต้น และเส้นทางภาคใต้ เปิดให้บริการ รวม 16 เส้นทาง 43 เที่ยววิ่ง อาทิ เส้นทางกรุงเทพฯ - ปัตตานี - ยะลา กรุงเทพฯ - สุไหงโกลก, กรุงเทพฯ - สงขลา กรุงเทพฯ - ภูเก็ต กรุงเทพฯ - คลองท่อม - กระบี่ กรุงเทพฯ - ดอนสัก - เกาะสมุย กรุงเทพฯ - ภูเก็ต กรุงเทพฯ - เกาะพะงัน กรุงเทพฯ - ตรัง - สตูล และกรุงเทพฯ - ด่านเจดีย์สามองค์ โดยเส้นทางกรุงเทพฯ - ด่านเจดีย์สามองค์
นอกจากนี้ บขส. ได้เพิ่มจุดจอดรับ - ส่ง (พระนั่งเกล้า) บริเวณสถานีรถไฟฟ้าสายสีม่วง รวมทั้งรถโดยสารเส้นทางภาคใต้ทุกคันที่ออกจากสถานีขนส่งผู้โดยสารกรุงเทพ (จตุจักร) จะวิ่งเข้ารับผู้โดยสารที่สถานีขนส่งผู้โดยสารกรุงเทพ (บรมราชชนนี) ด้วย ทั้งนี้ ผู้ใช้บริการ สามารถจองตั๋ว บขส.ล่วงหน้า ผ่านช่องทางออนไลน์ Application : E-Ticket และ Website บขส. www.transport.co.th ร้าน 7-Eleven เคาน์เตอร์เซอร์วิสทุกสาขา หรือตัวแทนจำหน่ายตั๋วของ บขส. รวมทั้งสามารถใช้สิทธิ์โครงการ “คนละครึ่ง” ชำระค่าโดยสาร บขส. ผ่านแอปพลิเคชัน “เป๋าตัง” ได้ที่เคาน์เตอร์จำหน่ายตั๋ว ของ บขส. สำหรับผู้ใช้บัตรสวัสดิการแห่งรัฐ สามารถใช้สิทธิ์ซื้อตั๋วเดินทาง บขส.ได้ ภายในวงเงิน 500 บาท ต่อเดือน ตามเงื่อนไขในการใช้สิทธิ์ที่บขส. กำหนด สอบถามรายละเอียดเพิ่มเติมได้ที่ช่องจำหน่ายตั๋วรถโดยสารของ บขส. ทั่วประเทศ หรือโทร Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวต่อว่า ในส่วนของความปลอดภัย บขส.ได้ดำเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ บขส. อำนวยความสะดวกประชาชนให้ได้รับความสะดวก ปลอดภัย ในการเดินทาง ซึ่ง บขส. ยังคงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ภายในสถานีขนส่งผู้โดยสารและบนรถโดยสารตามมาตรการสาธารณสุข รวมทั้งได้กำชับให้พนักงานขับรถโดยสารเพิ่มความระมัดระวังในการขับขี่ และตรวจเช็คสภาพรถโดยสารให้พร้อมก่อนให้บริการ เนื่องจากในระยะนี้หลายพื้นที่มีฝนตกหนัก และมีน้ำท่วมขัง
วันศุกร์ที่ 7 ตุลาคม 2565
ข่าวสารการลงพื้นที่ตรวจราชการ จังหวัดเพชรบูรณ์
วันที่ 6 ตุลาคม 2565
นายกฯ ลงพื้นที่ตรวจติดตามแก้ไขปัญหาสถานการณ์อุทกภัย จ.เพชรบูรณ์ กำชับส่วนราชการเร่งอำนวยความสะดวก ดูแลชีวิตและทรัพย์สินของประชาชน พร้อมเตรียมแผนเผชิญเหตุ เฝ้าระวังอย่างใกล้ชิดต่อเนื่อง ย้ำขับเคลื่อนโครงการเพื่อการแก้ปัญหาระยะยาว
นายกฯ เยี่ยมให้กำลังใจประชาชน-บ้านเรือนที่ประสบอุทกภัย อ.หล่มสัก จ.เพชรบูรณ์ ย้ำรัฐบาลพร้อมดูแลทุกคน ทุกพื้นที่ กำชับทุกภาคส่วนร่วมมือกันทำงานบรรเทาความเดือดร้อนประชาชน
นายกฯ เยี่ยมผู้ประสบอุทกภัย อ.หล่มสัก สั่งแก้ไขปัญหาระยะยาวป้องกันน้ำหลากพื้นที่เศรษฐกิจและการเกษตร กำชับเร่งสำรวจความเสียหาย ช่วยเหลือประชาชนที่เดือดร้อนอย่างทั่วถึงโดยเร็ว เน้นย้ำความรัก ความสามัคคี เป็นหัวใจหลักในการแก้ไขปัญหา
วันอังคารที่ 4 ตุลาคม 2565
สมเด็จพระสังฆราช โปรดประทานพระวโรกาสให้ ปลัดกระทรวงมหาดไทย นำคณะผู้บริหารระดับสูงและผู้ที่เข้ารับตำแหน่งใหม่ ตามพระบรมราชโองการฯ เข้าเฝ้าฯ เพื่อความเป็นสิริมงคล
สมเด็จพระสังฆราช โปรดประทานพระวโรกาสให้ ปลัดกระทรวงมหาดไทย นำคณะผู้บริหารระดับสูงและผู้ที่เข้ารับตำแหน่งใหม่ ตามพระบรมราชโองการฯ เข้าเฝ้าฯ เพื่อความเป็นสิริมงคล
เมื่อวันที่ 3 ตุลาคม 2565 เวลา 13.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลง ณ พระวิหาร วัดราชบพิธสถิตมหาสีมาราม โปรดประทานพระวโรกาสให้ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นำคณะผู้บริหารระดับสูงของกระทรวงมหาดไทย และผู้บริหารที่เข้ารับตำแหน่งใหม่ ตามพระบรมราชโองการโปรดเกล้าโปรดกระหม่อมให้ข้าราชการพลเรือนสามัญ สังกัดกระทรวงมหาดไทย ให้ดำรงตำแหน่งประเภทบริหารระดับสูง โดยมีผลตั้งแต่วันที่ 1 ตุลาคม พ.ศ. 2565 พร้อมด้วยคู่สมรส ประกอบด้วย นายพรพจน์ เพ็ญพาส รองปลัดกระทรวงมหาดไทย นายสมคิด จันทมฤก รองปลัดกระทรวงมหาดไทย นายโชตินรินทร์ เกิดสม รองปลัดกระทรวงมหาดไทย นายชยาวุธ จันทร อธิบดีกรมที่ดิน นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน และนายขจร ศรีชวโนทัย อธิบดีกรมส่งเสริมการปกครองท้องถิ่น โดยมี นายชัยวัฒน์ ชื่นโกสุม รองปลัดกระทรวงมหาดไทย นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย ร่วมเข้าเฝ้าถวายสักการะ และรับประทานพระโอวาท เพื่อความเป็นสิริมงคล
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในนามของกระทรวงมหาดไทย และผู้มาเฝ้าพร้อมกัน ณ ที่นี้ รู้สึกปีติโสมนัสและสำนึกในพระกรุณาคุณเป็นล้นพ้น ที่สมเด็จพระสังฆราชโปรดประทานพระวโรกาส ให้นำผู้บริหารกระทรวงมหาดไทย ที่ได้รับตำแหน่งใหม่ เฝ้าถวายตัวและถวายสักการะในวาระนี้ ซึ่งกระทรวงมหาดไทยกับวัดราชบพิธสถิตมหาสีมาราม นั้น มีพื้นที่ต่อเนื่องติดกัน และต่างก็ได้เกื้อกูลกันอย่างใกล้ชิดมาโดยตลอด สมดังพระปรารภที่ฝ่าพระบาทเคยประทานไว้ว่าเป็น “คนบ้านใกล้เรือนเคียง” ในการนี้ คณะผู้บริหารกระทรวงมหาดไทยได้เข้าดำรงตำแหน่งใหม่ จึงมีความจำนงจะมาเฝ้าถวายตัวต่อพระองค์ท่าน ผู้ทรงเป็นสกลมหาสังฆปรินายก และเจ้าอาวาสวัดราชบพิธสถิตมหาสีมาราม เพื่อขอปวารณาตนรับสนองพระกรณียกิจ ในการอันเนื่องด้วยคณะสงฆ์ และกิจการพระพุทธศาสนา ตลอดจนกิจอันเนื่องด้วยวัดราชบพิธสถิตมหาสีมาราม ตามแต่จะโปรดมีพระบัญชาต่อไป และใคร่ขอประทานพรและน้ำพระพุทธมนต์ เพื่อความเป็นสวัสดิมงคล และเป็นกำลังใจในการปฏิบัติราชการ เพื่อชาติ พระศาสนา พระมหากษัตริย์ และการบำบัดทุกข์ บำรุงสุขของประชาชน ได้อย่างราบรื่น และเต็มสติกำลังความสามารถสืบไป
วันพุธที่ 5 ตุลาคม 2565
ครม.เห็นชอบในหลักการหลักเกณฑ์การพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลำเนาได้ เพื่อให้สถานะเป็นผู้ได้รับการคุ้มครอง
ครม.เห็นชอบในหลักการหลักเกณฑ์การพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลำเนาได้ เพื่อให้สถานะเป็นผู้ได้รับการคุ้มครอง
วันที่ 5 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการร่างประกาศคณะกรรมการพิจารณาคัดกรองผู้ได้รับการคุ้มครอง เรื่องหลักเกณฑ์ วิธีการ และเงื่อนไขการพิจารณาคัดกรองคำขอเป็นผู้ได้รับการคุ้มครอง ซึ่งมีสาระสำคัญเป็นการกำหนดหลักเกณฑ์ วิธีการ และเงื่อนไขการพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลำเนาได้ เพื่อให้สถานะเป็นผู้ได้รับการคุ้มครอง
ทั้งนี้ได้กำหนดหลักเกณฑ์และกระบวนการพิจารณาคำร้องขอรับสิทธิเป็นผู้ได้รับการคุ้มครอง โดยคุณสมบัติของผู้ยื่นคำร้อง จะต้องเป็นบุคคลธรรมดาที่ไม่มีสัญชาติไทยและไม่มีถิ่นที่อยู่ในราชอาณาจักร หรือเป็นผู้ที่เข้ามาหรืออยู่ในราชอาณาจักรและไม่สามารถหรือไม่สมัครใจที่จะเดินทางกลับไปยังรัฐแห่งสัญชาติของตน หรือกรณีเป็นบุคคลไร้สัญชาติไม่สามารถหรือไม่สมัครใจที่จะเดินทางกลับไปยังรัฐที่เดิมตนมีถิ่นพำนักประจำ เนื่องจากมีเหตุอันควรเชื่อได้ว่าจะได้รับอันตรายจากการถูกประหัตประหาร และต้องไม่เป็นคนต่างด้าวหรือบุคคลในกลุ่มใดที่กระทรวงมหาดไทยมีกลไกหรือกระบวนการดำเนินการรองรับเป็นการเฉพาะ รวมทั้งไม่เป็นแรงงานต่างด้าวสัญชาติเมียนมา ลาว และกัมพูชา ที่มีกลไกหรือกระบวนการดำเนินการรองรับเป็นการเฉพาะ
สำหรับคุณสมบัติของผู้ได้รับการคุ้มครอง จะต้องมีมูลที่จะเชื่อได้ว่าจะได้รับอันตรายจากการประหัตประหาร การคุกคามชีวิตหรือเสรีภาพ การทรมาน การกระทำให้สูญหาย หรือการละเมิดสิทธิมนุษยชนในรูปแบบอื่นอย่างร้ายแรง และไม่สามารถหรือไม่สมัครใจที่จะได้รับการคุ้มครองจากหรือเดินทางกลับไปยังรัฐแห่งสัญชาติ ไม่เป็นผู้ที่ถูกพิจารณาว่า ไม่จำเป็นต้องได้รับความคุ้มครองระหว่างประเทศ หรือกรณีที่เป็นบุคคลไร้สัญชาติ ไม่สามารถหรือไม่สมัครใจที่จะเดินทางกลับไปยังรัฐที่เดิมมีถิ่นพำนักประจำ ซึ่งหน่วยงานที่เกี่ยวข้องเห็นชอบด้วยในหลักการ ขณะเดียวกันผู้ยื่นคำขอต้องได้รับการตรวสอบ ดังนี้ คือ ประวัติอาชญากรรม, พฤติการณ์บุคคลและทางการเมือง,พฤติการณ์เกี่ยวกับความมั่นคงของชาติ และหมายจับจากกองการต่างประเทศ สำนักงานตำรวจแห่งชาติ และผู้ยื่นคำขอต้องมีใบรับรองแพทย์เพื่อแสดงว่าไม่มีโรคอย่างใดอย่างหนึ่งตามกฎกระทรวงกำหนดโรคต้องห้ามสำหรับคนต่างด้าว
วันอังคารที่ 11 ตุลาคม 2565
“อนุทิน” เดินหน้าพัฒนาศักยภาพชมรม “อสม.” 4 ด้าน สร้างความเข้มแข็งฐานรากระบบสาธารณสุขไทย
รองนายกรัฐมนตรีและรัฐมนตรีว่าการกระทรวงสาธารณสุขเปิดสัมมนาการพัฒนาศักยภาพชมรมอาสาสมัครสาธารณสุขประจำหมู่บ้านแห่งประเทศไทย กำหนดแนวทางขับเคลื่อนการพัฒนา 4 ด้าน สร้างความเข้มแข็งให้องค์กร เพื่อเป็นฐานรากที่มีความเข้มแข็งของระบบสาธารณสุขของประเทศไทย
บ่ายวันนี้ (11 ตุลาคม 2565) ณ แรนโช ชาญวีร์ รีสอร์ท แอนด์ คันทรีคลับ เขาใหญ่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดสัมมนาการพัฒนาศักยภาพชมรมอาสาสมัครสาธารณสุขประจำหมู่บ้านแห่งประเทศไทย และกล่าวปาฐกถาพิเศษเรื่อง “รัฐจะดูแล อสม.ฐานรากระบบสาธารณสุขประเทศไทย ให้มีความเข้มแข็งและยั่งยืนได้อย่างไร” โดยมีผู้บริหารกระทรวงสาธารณสุข ประธานชมรม อสม. ระดับอำเภอ กว่า 150 คน เข้าร่วม
นายอนุทิน ให้สัมภาษณ์ว่า กระทรวงสาธารณสุขมีนโยบายพัฒนา ส่งเสริม และสนับสนุนให้อาสาสมัครสาธารณสุขประจำหมู่บ้าน หรือ อสม.เป็นที่พึ่งของชุมชน ดูแลสุขภาพประชาชน ให้มีคุณภาพชีวิตที่ดี โดยในปีงบประมาณ พ.ศ. 2566 กำหนดแนวทางไว้ 4 ด้าน ประกอบด้วย 1.พัฒนาศักยภาพและยกระดับ อสม.ทุกคนให้เป็นหมอคนที่ 1 เชื่อมโยงกลไก 3 หมอในการดูแลสุขภาพคนไทยทุกครอบครัว 2.พัฒนาและยกระดับการทำงาน อสม. สู่การเป็น สมาร์ท อสม.เน้นการใช้เทคโนโลยีดิจิทัล (Digital Platform)พัฒนาแอปพลิเคชัน “สมาร์ท อสม.” ซึ่งเป็นเครื่องมือสำคัญในการปฏิบัติหน้าที่ รวมทั้งพัฒนาระบบการรายงานผลการปฏิบัติงาน ซึ่งจะเป็นข้อมูลด้านสุขภาพที่สำคัญของคนไทยทั้งประเทศ
3.พัฒนาการบริหารสิทธิประโยชน์ อสม. เรื่องของสิทธิ สวัสดิการ และการเสริมสร้างขวัญกำลังใจของ อสม. ซึ่งกระทรวงสาธารณสุขให้ความสำคัญ ได้พัฒนาระบบการสะสมผลงานในแอปพลิเคชัน และ “บัตรสะสมผลงาน” ใช้รวบรวมผลการปฏิบัติงานตามบทบาทหน้าที่ของ อสม. เพื่อรับสิทธิประโยชน์จากหน่วยงาน องค์กรต่างๆ ทั้งภาครัฐและเอกชนที่จะเข้ามาร่วมสนับสนุนการทำงานของ อสม. และ 4.สนับสนุนการเพิ่มค่าป่วยการ อสม. เพื่อส่งเสริมการปฏิบัติหน้าที่ของ อสม. ซึ่งรัฐบาลและกระทรวงสาธารณสุขหวังเป็นอย่างยิ่งว่าจะช่วยสนับสนุน ส่งเสริมให้ อสม.สามารถเป็นส่วนที่สำคัญของระบบสุขภาพไทยที่เข้มแข็ง นำไปสู่การจัดการสุขภาพของประชาชนในชุมชนให้มีคุณภาพชีวิตที่ดีตามที่มุ่งหวังต่อไป
“สถานการณ์โควิด 19 ที่ผ่านมา ประเทศไทยได้รับการจัดให้เป็นประเทศที่มีความมั่นคงด้านสุขภาพเป็นอันดับ 5 ของโลก และอันดับ 1 ของเอเชียซึ่งอสม. มีส่วนสำคัญอย่างมาก ในการช่วยดูแลสุขภาพเบื้องต้นของประชาชนในชุมชน ทำให้มีคุณภาพชีวิตที่ดี ลดภาระงานแพทย์ พยาบาล ลดความแออัดในระบบบริการสาธารณสุข” นายอนุทินกล่าว
*********************************11 ตุลาคม2565
วันจันทร์ที่ 24 ตุลาคม 2565
นายกฯ เยี่ยมให้กำลังใจประชาชนที่ประสบอุทกภัย บริเวณหมู่ที่ 3 ต.พิกุลทอง อ.ท่าช้าง จ.สิงห์บุรี กำชับเร่งสำรวจความเสียหาย เพื่อฟื้นฟูเยียวยาช่วยเหลือประชาชน
นายกฯ เยี่ยมให้กำลังใจประชาชนที่ประสบอุทกภัย บริเวณหมู่ที่ 3 ต.พิกุลทอง อ.ท่าช้าง จ.สิงห์บุรี กำชับเร่งสำรวจความเสียหาย เพื่อฟื้นฟูเยียวยาช่วยเหลือประชาชน ย้ำรัฐบาลจะเร่งแก้ปัญหาโดยเร็วที่สุด
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (24 ตุลาคม 2565) เวลา 10.50 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางไปยังวัดพิกุลทอง ต.พิกุลทอง อ.ท่าช้าง จ.สิงห์บุรี เพื่อตรวจติดตามสถานการณ์น้ำและแก้ไขปัญหาอุทกภัยในพื้นที่จังหวัดสิงห์บุรี ซึ่ง อ.ท่าช้าง เป็นอีกหนึ่งพื้นที่ที่ได้รับผลกระทบจากสถานการณ์อุทกภัยที่เกิดขึ้น โดยมีบ้านเรือนได้รับผลกระทบ 3,611 ครัวเรือน ประชาชน 9,708 ราย
นายกรัฐมนตรีได้ตรวจเยี่ยมให้กำลังใจประชาชนที่ประสบอุทกภัย บริเวณหมู่ที่ 3 ต.พิกุลทอง อ.ท่าช้าง จ.สิงห์บุรี ที่ได้รับผลกระทบจากแม่น้ำน้อยล้นตลิ่งเข้าท่วมพื้นที่และจากแม่น้ำเจ้าพระยาที่ล้นตลิ่งเข้าทุ่งวิหารขาวและทุ่งพิกุลทอง ประชาชนได้รับผลกระทบ จำนวน 5 หมู่บ้าน 1,194 ครัวเรือน โดยนายกรัฐมนตรีได้ขึ้นรถของสํานักงานป้องกันและบรรเทาสาธารณภัย จ.สิงห์บุรี ตรวจติดตามสถานการณ์น้ำบริเวณโดยรอบวัดพิกุลทอง ซึ่งสถานการณ์อุทกภัยในพื้นที่ จ.สิงห์บุรี ขณะนี้ระดับน้ำมีแนวโน้มลดลงตามการระบายของเขื่อนเจ้าพระยา ซึ่งจะต้องติดตามสถานการณ์อย่างใกล้ชิด รวมทั้งวางแผนเร่งระบายน้ำออกจากพื้นที่ลงสู่แม่น้ำเจ้าพระยาโดยเร็ว โดยทางจังหวัดได้มีการเตรียมแผนเร่งผันน้ำและระบายน้ำออกจากพื้นที่ ให้สัมพันธ์สอดคล้องกับระดับน้ำที่ลดลงของแม่น้ำเจ้าพระยาและแม่น้ำน้อย เพื่อบรรเทาความเดือดร้อนให้กับประชาชนในพื้นที่โดยเร็ว ให้ประชาชนสามารถกลับมาใช้ชีวิตได้ตามปกติ
โอกาสนี้ นายกรัฐมนตรีได้ถวายพวงมาลัยกราบสักการะพระพุทธสุวรรณมงคลมหามุนี หรือ หลวงพ่อใหญ่ ซึ่งเป็นพระพุทธรูปปางประทานพรองค์ใหญ่ที่สุดในประเทศไทย เพื่อความเป็นสิริมงคล พร้อมกันนี้ นายกรัฐมนตรีได้สอบถามถึงชีวิตความเป็นอยู่ของประชาชนด้วยความห่วงใยและกล่าวว่าสิ่งที่ประชาชนได้รับความเดือดร้อน นายกรัฐมนตรีก็รู้สึกเจ็บปวดเช่นกัน พร้อมให้กำลังใจประชาชนทุกคนร่วมกันผ่านพ้นความยากลำบากครั้งนี้ไปให้ได้ รวมทั้งกำชับให้หน่วยงานที่เกี่ยวข้องในพื้นที่เร่งสำรวจความเสียหายที่เกิดขึ้น เพื่อจะได้ฟื้นฟูเยียวยาช่วยเหลือประชาชนที่ได้รับผลกระทบตามหลักเกณฑ์และกฎระเบียบที่กำหนดต่อไป โดยรัฐบาลจะเร่งแก้ปัญหาให้โดยเร็วที่สุด ทั้งนี้ นายกรัฐมนตรีย้ำให้ผู้ว่าราชการจังหวัดให้ความสำคัญในการชี้แจงทำความเข้าใจกับประชาชนให้ทราบถึงขั้นตอนการให้ความช่วยเหลือ หากจังหวัดได้สำรวจความเสียหายด้านใดเรียบร้อยแล้ว ให้เร่งดำเนินการประชุมคณะกรรมการให้ความช่วยเหลือผู้ประสบภัยพิบัติอำเภอและจังหวัด โดยไม่ต้องรอการสำรวจความเสียหายให้เสร็จสิ้นครบทุกด้าน เพื่อช่วยเหลือผู้ประสบภัยพิบัติโดยเร็ว
นอกจากนี้ นายกรัฐมนตรียังได้ทักทายเด็ก ๆ และเยาวชนในพื้นที่ แนะให้เด็กและเยาวชนได้พัฒนาศักยภาพของตนเองให้สอดคล้องกับเทคโนโลยี และทันกับสถานการณ์ที่เปลี่ยนแปลง รวมทั้งเรียนให้สอดคล้องตรงกับความต้องการของตลาดแรงงาน และการพัฒนาประเทศทั้งในปัจจุบันและอนาคต เพื่อเรียนจบออกมาแล้วจะได้มีงานทำ มีรายได้เลี้ยงดูตนเองและครอบครัวต่อไป จากนั้น นายกรัฐมนตรีเดินทางไปให้กำลังใจเจ้าที่อาสาสมัครที่ร่วมกันทำ EM Ball ณ สนามกีฬาองค์การบริหารส่วนจังหวัดสิงห์บุรีก่อนเดินทางกลับกรุงเทพมหานคร.
วันจันทร์ที่ 10 ตุลาคม 2565
วันหยุดราชการเป็นกรณีพิเศษช่วงประชุมเอเปค ครั้งที่ 29
วันอาทิตย์ที่ 9 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยสวัสดิภาพการเดินทางของประชาชนในช่วงที่ประเทศไทยเป็นเจ้าภาพจัดการประชุมผู้นำเขตเศร
ษฐกิจเอเปค ครั้งที่ 29 และการประชุมที่เกี่ยวข้อง ณ ศูนย์การประชุมแห่งชาติสิริกิติ์
จึงเห็นชอบวันหยุดราชการเป็นกรณีพิเศษสำหรับพื้นที่ กทม. จ.นนทบุรี และจ.สมุทรปราการ เป็นเวลา 3 วัน
คือ วันพุธที่ 16 – วันศุกร์ที่ 18 พ.ย.2565 เพื่อบรรเทาการจราจร เนื่องจากจะมีผู้นำและคู่สมรส
รวมถึงผู้แทนจากเขตเศรษฐกิจสมาชิกเอเปคจำนวน 21 เขตเศรษฐกิจเข้าร่วมงาน พร้อมทั้งผู้สังเกตการณ์อีก 3
หน่วยงาน ได้แก่ สำนักเลขาธิการอาเซียน สภาความร่วมมือทางเศรษฐกิจในภาคพื้นแปซิฟิก
และกรอบการประชุมหมู่เกาะแปซิฟิก ทั้งนี้
ขอเชิญชวนคนไทยร่วมกันเป็นเจ้าภาพที่ดีในการต้อนรับผู้เข้าร่วมประชุมเอเปค2022
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี